বাংলায় সিএএ-এনআরসি হবে না, ফের হুশিয়ারি মমতার
সংশোধিত নাগরিকত্ব আইন (সিএএ) ও জাতীয় নাগরিক পঞ্জি (এনআরসি) নিয়ে ফের সরব হলেন মমতা বন্দ্যোপাধ্যায়। প্রয়োজনে একাই রাস্তায় নেমে প্রতিবাদ করবেন বলেও জানিয়েছেন তিনি। খবর আনন্দবাজার পত্রিকার।  







সোমবার শিলিগুড়িতে উত্তরবঙ্গ উৎসবের মঞ্চ থেকে কেন্দ্রীয় সরকারকে হুশিয়ার করে মমতা বলেন, যতদিন বেঁচে আছি, ততদিন আমি তাদের বাংলায় সিএএ বা এনআরসি প্রয়োগ করতে এবং ধর্মের ভিত্তিতে দেশকে বিভক্ত করতে দেব না।  




সিএএ এবং এনআরসি নিয়ে ভারত জুড়ে লাগাতার বিক্ষোভ চলছে। তার জোরালো আঁচ পড়েছে পশ্চিমবঙ্গেও। সিএএ নিয়ে নিজের অবস্থান আগেই স্পষ্ট করেছেন তৃণমূল নেত্রী ও মুখ্যমন্ত্রী মমতা বন্দ্যোপাধ্যায়। 
উত্তরবঙ্গ উৎসবের মঞ্চ থেকে এ দিন তিনি বলেন, আপনারা এনআরসি নিয়ে চিন্তা করবেন না। আমি আপনাদের পাশে আছি। কেউ আপনাদের অধিকার কেড়ে নিতে পারবে না।
মমতা আরও বলেন, ‘সিএএ নিয়েও চিন্তা করবেন না। আমি বাংলার মানুষের পাশে আছি। এ মাটি আমাদের। বাইরের কে কী বলল, তা নিয়ে চিন্তা করতে হবে না।’

সংশোধিত নাগরিকত্ব আইন (সিএএ) ও জাতীয় নাগরিক পঞ্জি (এনআরসি) নিয়ে ফের সরব হলেন মমতা বন্দ্যোপাধ্যায়। প্রয়োজনে একাই রাস্তায় নেমে প্রতিবাদ করবেন বলেও জানিয়েছেন তিনি। খবর আনন্দবাজার পত্রিকার।